Da vare an Dispach bras e oa bet pouezus galloud ar pennoù bras e Binig, a-drugarez da binvidigezhioù degaset gant ar moru (ar peskerezh bras). Diwezhatoch, e 1821, e oa krouet ar gumun da vat, gant harp an dugez Angoulême, choar da Loeiz XVI. Ar maer kentañ e oa François Le Saulnier de Saint Jouan, un armatour brudet, kenderv da Robert Surcouf. E 1821 e oa 1xa0611 annezad e Binig. E 1845 e oa Binig war ar renk kentañ evit ar pesketa moru, e Bro-Chall. Etre an daou vrezel e oa bet meur a cheñchamant evit obererezhioù ar porzh. Dilezet e voe ar peskerezh bras tamm-ha-tamm.